CELEX: 62011CN0360
Language: ro
Date: 2011-07-08 00:00:00
Title: Cauza C-360/11: Acțiune introdusă la 8 iulie 2011 — Comisia Europeană/Regatul Spaniei

24.9.2011   
            
            
               RO
            
            
               Jurnalul Oficial al Uniunii Europene
            
            
               C 282/8
            
         Acțiune introdusă la 8 iulie 2011 — Comisia Europeană/Regatul Spaniei
   (Cauza C-360/11)
   2011/C 282/15
   Limba de procedură: spaniola
   
      Părțile
   
   
      Reclamantă: Comisia Europeană (reprezentant: L. Lozano Palacios, agent)
   
      Pârât: Regatul Spaniei
   
      Concluziile reclamantei
   
   
               —
            
            
               Constatarea faptului că, prin aplicarea unei cote TVA reduse:
               
                           —
                        
                        
                           substanțelor medicinale care pot fi utilizate în mod obișnuit și corespunzător pentru obținerea de medicamente, în conformitate cu articolul 91 primul paragraf alineatul 1 punctul 5 și cu articolul 91 al doilea paragraf alineatul 1 punctul 3 din legea spaniolă privind TVA-ul;
                        
                     
                           —
                        
                        
                           dispozitivelor medicale, materialelor, echipamentelor sau instrumentelor care, privite obiectiv, pot fi utilizate numai pentru prevenirea, diagnosticarea, tratarea, alinarea sau vindecarea unor boli sau afecțiuni umane sau animale, dar care nu sunt „destinate în mod normal alinării sau tratării unor deficiențe, uzului personal și exclusiv al persoanelor cu handicap”, în conformitate cu articolul 91 primul paragraf alineatul 1 punctul 6 al doilea subparagraf din legea spaniolă privind TVA-ul;
                        
                     
                           —
                        
                        
                           aparatelor și aceesoriilor care pot fi afectate în esență sau în principal compensării deficiențelor fizice ale animalelor, în conformitate cu articolul 91 primul paragraf alineatul 1 punctul 6 primul subparagraf din legea spaniolă privind TVA-ul;
                        
                     
                           —
                        
                        
                           aparatelor și aceesoriilor utilizate în esență sau în principal pentru compensarea deficiențelor umane dar care nu sunt destinate uzului personal și exclusiv al „persoanelor cu handicap”, acest termen fiind utilizat în accepțiunea sa obișnuită, și anume într-un sens diferit și mai restrictiv decât termenul „bolnav”, în conformitate cu articolul 91 primul paragraf alineatul 1 punctul 6 primul subparagraf din legea spaniolă privind TVA-ul,
                        
                     Regatul Spaniei nu și-a îndeplinit obligațiile care îi revin în temeiul articolului 98 coroborat cu anexa III la Directiva 2006/112/CE (1) a Consiliului din 28 noiembrie 2006 privind sistemul comun al taxei pe valoarea adăugată.
            
         
               —
            
            
               obligarea Regatului Spaniei la plata cheltuielilor de judecată.
            
         
      Motivele și principalele argumente
   
   Comisia consideră că sistemul de cote reduse prevăzut de articolul 91 primul paragraf alineatul 1, punctele 5 și 6 și de articolul 91 al doilea paragraf alineatul 1 punctul 3 din legea spaniolă privind TVA-ul excede domeniul de aplicare autorizat de Directiva privind TVA-ul, dat fiind că depășește posibilitățile oferite statelor membre de categoriile 3 și 4 din anexa III la directiva menționată. Interpretarea autorităților spaniole este în contradicție cu modul de redactare și cu economia directivei și este contrară jurisprudenței potrivit căreia excepțiile de la normele generale ale sistemului comun al TVA-ului sunt de strictă interpretare.
   
      (1)  JO L 347, p. 1, Ediție specială, 09/vol. 3, p. 7.